Ringrada (album)

"Ringrada" on Röövel Ööbiku viies album. See anti välja 2009. aastal.

2010. aasta Eesti Muusikaauhindade galal sai see aasta albumi auhinna.Muusikaauhinnad 2010. Eesti Fonogrammitootjate Ühing

Albumi esitluskontserdid toimusid 2009. aasta 30. oktoobril Tartus klubis Plink Plonk ja 4. detsembril Tallinnas Von Krahli TeatrisSiim Nestor. AREENI KAANELUGU: Ööbikud ringrajal. Eesti Ekspress, 1. november 2010.

Lugu "Kids' Stuff Rokk" on Kanal 2-s näidatava seriaali "Ühikarotid" tunnusmeloodia. 

 Ajalugu 
Stuudio­plaat tuli müüki plaadifirma Universal Music Balticsi levitamisel korraga nii Baltimaades kui ka Skandinaavias. 

"Thulelohe" esmaettekanne toimus Eesti Vabariigi 91. aastapäeva pidulikul kontserdil 24. veebruaril 2009 Jõhvi kontserdimajas. Sama aasta märtsis ilmus lugu singlina sarjas "Eesti Ekspressi singel 16"Eesti Ekspressi singel 16: Röövel Ööbik "Thulelohe". Eesti Ekspress, 5. märts 2009Andres Laasik. Kaevurid laulsid Jõhvis sakstele ette, mis elu on. Eesti Päevaleht, 25. veebruar 2009.

Suvel 2009 said kõik Raadio 2 "Indisaate" kuulajad hääletasid, kas uuele plaadile tuleb loo "Let's Do Your Hair " dubstep- või rokiversioon. Napilt võitis kitarrilisem versioonRöövel Ööbik - "Let's Make Your Hair". Uudised. Nestor ja Morna. Raadio 2, 30. juuni 2009

Topeltsingel "Päike Maa (erostratos)/ Kids Stuff Rokk" võeti meedias hästi vastu. Eelmiselt albumilt ("Supersymmetry", 2005) pärit "Kids' Stuff Rokk" on siin rohkem elektrooniline ning kaasa teeb ka külalislauljana Lotte Jürjendal. Laulu video valmis Veiko Õunpuu ja Jan-Erik Nõgisto poolt. "Kids Stuff Rokk" oli esikohal nii MTV Baltic Zen MTV Balti Top 20 kui ka MTV Eesti hittide edetabelis "World Chart Express"MTV Baltikumi nädala FRESH video on Röövel Ööbikult. Publik, 14. oktoober 2009Röövel Ööbiku "Kids' Stuff Rokk" põrutas tabeli tippu! Publik, 26. oktoober 2009.

Laul "Sol Dat d'Or" kandis algselt pealkirja "Soldat d'Or" ("Kuldsõdur"). Kui 2009. aasta alguses toimus pronksiöödest inspireeritud kunstnik Kristina Normani performance kuldsõduriga, otsustas Röövel Ööbik veidi teksti muuta. Soovides igati korrektseks jääda, lõigati esimene sõna pooleks ja väikeste grammatiliste apsudega muutus pealkirja tõlkeline tähendus "Üleküllatud päikeseks".

 Lood 
 "Chase and Catch" 2:57
 "Young Godz Have Fun" 2:35
 "Let's Do Your Hair" 5:02
 "Päike Maa (erostratos)" 4:35
 "Estrangers" 3:02
 "Kids' Stuff Rokk" 3:47 
 "(jesus squeeze some) Smile" 2:36
 "Thulelohe" 3:43
 "Sol Dat d'Or" 3:31
 "From Nowhere to Infinity" 3:50 
 "Don't Stop Don't Start" 4:18

 Esitajad 
 Tõnu Pedaru – laul
 Allan Hmelnitski – kitarr, efektid
 Raul Saaremets – trummid, efektid
 Sten Sheripov – bass
 Anna Põldvee – taustalaul ("Päike Maa (erostratos)")
 Lotte Jürjendal – taustalaul ("Kids' Stuff Rock")
 Margus Männa – saksofon ("Päike Maa (erostratos)") 
 Tambet Levkoi orkester ("Sol Dat d'Or") 

 Saavutused 
 Nädalalehe Eesti Ekspressi 2009. aasta Top 20
 Päevalehe Postimehe 2009. aasta eesti plaatide Top 20 edetabelis oli album esi-, üldarvestuses aga teisel kohalEsme Kassak. Röövel Ööbiku tantsuline "Ringrada". Marie Claire, 28. detsember 2009
 Laseringi 2009. aasta plaatide läbimüügi Top 50 edetabelis oli plaat 15. kohalRingrada. Röövel Ööbik. Lasering

 Viited 

 Välislingid 

 Röövel Ööbik "Ringrada". Umblu Records
 Röövel Ööbiku kauaoodatud album "Ringrada" sai valmis. Publik, 5. november 2009
 Röövel Ööbik-Ringrada. Blogi Siia pastakas ei kirjuta, 7. november 2009
 Janar Ala. Nädala plaat. Röövel Ööbiku meistriklass. Muusika, Elu24, 14. november 2009
 Esme Kassak. Röövel Ööbiku tantsuline "Ringrada". Marie Claire, 28. detsember 2009

Kategooria:Eesti albumid
Kategooria:2009. aasta albumid